أيسل كتهضر مع آسر لي كيوريها اش دير وكيعطيها كودات مشفرة تركبهم باش يحلو داك الباب بعد مدة تحل الباب دخلات شوق هي الأولى مكتشوفش الگارد لي موجهين سلاحهم ليها أصلن قبل ميقربو ليها كيكونو طاحو جثتت هامدة بفضل أيسل والرجال لي وراها دخلات نيشان للڤيلا طالعة فالدروج كتجري تا لمحات واحد الباب كبير وقناتو ذهبيين ومرشوم فيه الفوق "MARK" يلاه غتقرب ليه وهي تسمع شي باب تحل وراها تلفتات بسرعة لقات شاب يكون قد أيسل وآسر .. لابس غي شورط هزات فوجهو السلاح غتيري وهو يدخل للبيت دغيا تبعاتو لقات بنت فالسرير لابسة غي دوبيااس وهو كيقلب فالمجر غا وقفات عليهم وهو يجي قدام البنت لي معاه مغطيها ..